sinarproject/legisdata huggingface dataset:
Pertanyaan 80: MASALAH DENGGI DI SELANGOR
Dewan Undangan Negeri: selangor, Tahun 2020, Sesi 2
Pertanyaan oleh: Y.B. PUAN DR. DAROYAH BINTI ALWI (N43 SEMENTA)
Jawapan oleh: Y.A.B. Dato' Menteri Besar

Y.B. PUAN DR. DAROYAH BINTI ALWI

Nyatakan statistik terkini kes Denggi di Negeri Selangor mengikut daerah.

Apakah usaha terkini Kerajaan Negeri dalam menangani masalah Denggi yang semakin meningkat di Selangor?

Adakah sebarang kajian dibuat untuk membanteras seterusnya dapat mengawal masalah Denggi di Selangor?

Y.A.B. Dato' Menteri Besar

a)

Daerah Petaling Klang Hulu Langat Gombak Sepang Hulu Selangor Kuala Selangor Kuala Langat Sabak Bernam Selangor Kes Denggi Tahun 2020 ( sehingga 27 Jun ) 10,651 57,21 5,369 4,369 1,681 1,073 600 580 87 30,131

b) Usaha terkini Kerajaan Negeri dalam menangani masalah Denggi yang semakin meningkat di Selangor adalah melalui kempen penggunaan repellen dan semburan aerosol di rumah dalam kalangan pesakit demam denggi dan komuniti. Aktiviti ini digiatkan dengan kerjasama di antara Pejabat Kesihatan Daerah dan fasiliti kesihatan (klinik kesihatan) untuk pemberian repellen dan kerjasama

bersama Pihak Berkuasa Tempatan untuk meningkatkan aktiviti semburan aerosol di dalam rumah.

c) Jabatan Kesihatan Negeri Selangor telah membuat kajian semasa tempoh Perintah Kawalan Pergerakan (PKP) (bermula pada 18.03.20).

Hypothesis kajian adalah melihat kaitan bilangan kes yang tinggi berbanding mobilisasi / pergerakan rakyat terutama di Lembah Klang.

Hasil kajian ini menunjukkan:

i. Kajian Entomologi (kaji serangga) menunjukkan kepadatan nyamuk masih tinggi samada sebelum dan semasa tempoh PKP

lokaliti-lokaliti wabak berulang menunjukkan tempat pembiakan nyamuk, isu sampah (tabur dan haram) juga masih tinggi samada sebelum dan semasa tempoh PKP

iii. Analisa di lokaliti wabak menunjukkan bilangan kes denggi di lokaliti tersebut menurun bermula 2 minggu sebelum PKP (ME10/2020) (bermula 1 Mac 2020) dan tren berkenaan terus dilihat menurun semasa tempoh PKP sehinggalah peningkatan semula pada ME 15/2020 (bermula 5 April 2020)

iv. Amalan kebersihan pemusnahan tempat pembiakan aedes di premis masing- masing (dalam dan luar rumah) adalah tinggi berdasarkan kajian responden sebanyak 2,088 penduduk di Negeri Selangor secara umum

Maka secara kesimpulan, kajian ini menunjukkan antara punca jangkitan tinggi di negeri Selangor adalah jangkitan gigitan luar premis (outdoor biting) dan isu mobilisasi / pergerakan penduduk.